
Szinesztézia

Szinesztézia projektem alapötlete az életünket körbevevő kódhalmazok értelmezési szemszöge volt. Általában mielőtt értelmezni kezdünk egy információhalmazt, be kell azonosítanunk miféle információval van dolgunk. Ehhez nagyon hasonlítanak a digitális fájlok, amik elején található egy leíró rész, mely meghatározza, hogy az őt olvasó program milyen séma szerint értelmezze azt a bizonyos fájlt. De itt merül fel a kérdés, hogy mi van akkor, ha az alapvető értelmezési tartományt megváltoztatjuk. Ha azt mondjuk az agyunknak, hogy egy tökéletesen értelmetlen adathalom mégis értelmes, csak más megfigyelési irányból kell szemlélni. S itt ismét visszatérhetünk az általam sokat említett digitális világ felé, hiszen ezt a kiolvasó programmal is eljátszhatjuk, hogy elhitetjük vele, hogy egy teljesen más szisztéma szerint összerendezett adathalmazt fog kapni. S ez a közös tulajdonságunk adja sorozatom kivételezhetőségének hátterét. Sorozatomban a kép digitális kódjába illesztett szövegek képi megjelenítés és az így elrejtett kód által keltett perceptuális zavar jelensége érdekelt legjobban.



